SISEKORRAEESKIRI

Ürituse sisekorraeeskirjad on kehtestatud Ürituse korraldaja poolt ning on järgimiseks kõigile Ürituse territooriumil viibijatele.

Külastaja on kohustatud:
1. järgima Ürituse sisekorraeeskirju;
2. käituma korrektselt ja järgima üldtunnustatud kõlblusnorme;
3. hoidma puhtust ning panema prügi üksnes selleks ettenähtud kohtadesse.

Pääs Üritusele:
1. Korraldaja jätab endale õiguse valida kliente.
2. Korraldaja jätab endale õiguse kehtestada Ürituse külastajatele vanusepiirang.
3. Pääsu Üritusele tagab pilet/käepael, mille olemasolu kontrollitakse pääslas/väravas.
4. Külastaja on kohustatud piletit/käepaela hoolikalt hoidma.
5. Pilet/käepael kaotab kehtivuse kui see on katki rebitud, kontrollriba on rikutud või eemaldatud.
6. Pääsu piiratud või piiramata alale, mis on mõtestatud Ürituse alana, tagab isiku ja asjade läbivaatusega nõustumine Ürituse pääslas/väravas.

Ürituse territooriumile ei pääse isikud, kellel on kaasas:
1. klaas-, plekk-, plastik või muud anumad või esemed, mille sisu või purunemine jms. võivad ohustada tema enda või teiste turvalisust;
2. mistahes relvad või muud ohtlikud esemed;
3. pürotehnilised vahendid;
4. tõrvikud;
5. lemmikloomad;
6. oma söök ja jook;
7. alkohol, narkootilised või muud psühhotroopsed ained;
8. eemaldatava objektiiviga fototehnika või videotehnika;
9. vihmavarjud;

Korraldajal on õigus kõrvaldada Ürituse territooriumilt isikud, kes:
1. rikuvad korda (kaklus, kehavigastuse tekitamine, vargus, narkootiliste või psühhotroopsete ainete omamine või nendega kauplemine jmt.);
2. vandaalitsevad;
3. omavad eelmises punktis nimetatud asju või esemeid;
4. on silmnähtavalt liigses alkoholi- või narkojoobes;

Ürituselt kõrvaldatud isiku pilet/käepael kaotab kehtivuse, ning isik kaotab õiguse Üritusele sisenemiseks. Samuti ei ole isikul õigust nõuda korraldajalt pileti tagasi ostmist.

Külastaja õigused:
1. tunda rõõmu Ürituse toimumisest;
2. pöörduda probleemide lahendamiseks korraldava personali poole;
3. esitada ettepanekuid ja pretensioone vastavalt kehtivale korrale.

